Dmitri Trelevski

Dmitri Voldemarovitš Trelevski (s. 14. marraskuuta 1983 Biškek) on kirgisialainen alppihiihtäjä.

Trelevski osallistui MM-kisoihin ensimmäistä kertaa vuonna 2005. Tuolloin hän keskeytti pujottelussa jo ensimmäisellä kierroksella, mutta oli Åren kisoissa 2007 samassa lajissa 45., jonka lisäksi hän sijoittui suurpujottelussa 55:nneksi. Trelevski oli pujottelussa 58. Val d'Isèren MM-kisoissa 2009. Hän toimi Vancouverin olympialaisissa 2010 maansa lipunkantajana avajaisissa. Trelevski sijoittui kisoissa suurpujottelussa 76:nneksi, mutta keskeytti pujottelussa ensimmäisellä kierroksella. Hän ei saanut kummastakaan lajista sijoitusta Garmisch-Partenkirchenin MM-kisoissa 2011.

Lähteet 

Kirgisialaiset alppihiihtäjät
Vuonna 1983 syntyneet
Elävät henkilöt